**ชื่อหน่วยงาน ส่วนการศึกษา ศาสนาและวัฒนธรรม องค์การบริหารส่วนตำบลบ้านทาม**

**รายงานผลการประเมินองค์ประกอบของการควบคุมภายใน**

**ณ วันที่ ๓๐ เดือน กันยายน พ.ศ. ๒๕60**

|  |  |
| --- | --- |
| **องค์ประกอบการควบคุมภายใน**  **(๑)** | **ผลการประเมิน/ ข้อสรุป**  **(๒)** |
| **๑. สภาพแวดล้อมการควบคุม**  **(๑.๑) กิจกรรมงานการศึกษางานศูนย์พัฒนาเด็กเล็ก** วิเคราะห์จาก “สภาพแวดล้อมภายใน” การดำเนินงานศูนย์พัฒนาเด็กเล็กไม่เป็นไปตามมาตรฐานศูนย์พัฒนาเด็กเล็ก เพราะอาคารสถานที่เก่าและชำรุดทรุดโทรมไม่ได้มาตรฐาน ,ยังไม่ค่อยปรับปรุงพัฒนาการดำเนินงานและการเรียนการสอน  **(๑.๒) กิจกรรมการป้องกันควบคุมการระบาดโรคมือเท้า ปาก ของศูนย์พัฒนาเด็กเล็กตำบลบ้านทาม**  วิเคราะห์จาก “สภาพแวดล้อมภายนอก”ผู้ปกครองนำเด็กไปในที่ชุมชนสาธารณะ ตลาด สระว่ายน้ำ ซึ่งอาจทำให้ได้รับเชื้อโรคนั้น เมื่อมาเรียนก็อาจทำให้เกิดการแพร่ กระจายโรคมือเท้าระบาดในศูนย์พัฒนาเด็กเล็ก และที่ตั้งศูนย์พัฒนาเด็กเล็ก ใกล้โรงเรียนอรัญไพรศรี ทำให้เด็กอาจสัมผัสกับคนอื่นและคลุกคลีกับสัตว์ได้ วิเคราะห์จาก “สภาพแวดล้อมภายใน” ศูนย์พัฒนาเด็กเล็ก มีบุคลากรจำนวน ๒ ราย คือ ครูผู้ดูแลเด็ก(ครูผู้ช่วย) ๑ ราย และพนักงานจ้างทั่วไป ๑ ราย โดยมีการเฝ้าระวังและค่อยรับฟังข่าวสารในพื้นที่ใกล้เคียงที่เกิดโรคระบาด  **(๑.๓) กิจกรรมส่งเสริมการจัดการศึกษา**  วิเคราะห์จาก “สภาพแวดล้อมภายนอก” ส่วนใหญ่ ผู้ปกครองของเด็กปฐมวัย ไม่ค่อยมีเวลาต้องทำงานเพื่อหารายได้เลี้ยงครอบครัว จึงทำให้เด็กไม่ค่อยมีประสบการณ์เกี่ยวกับการมีส่วนร่วมในสังคม และไม่ค่อยการปลูกฝังให้เด็กมีเจตคติที่ดี วิเคราะห์จาก “สภาพแวดล้อมภายใน” ทางศูนย์พัฒนาเด็กเล็ก ได้มีการจัดกิจกรรมให้กับเด็กปฐมวัย แต่ค่อนข้างน้อย ซึ่งอาจทำให้ไม่เพียงพอต่อการเรียนรู้ ประสบการณ์ต่างๆ ทักษะ เจตคติที่ดีต่อสิ่งต่างๆ และภูมิปัญญาท้องถิ่น | **ผลการประเมิน พบว่า** ส่วนการศึกษา ศาสนาและวัฒนธรรม แบ่งโครงสร้างและการปฏิบัติงาน ออกเป็น ๒ งาน คือ ๑) งานบริหารการศึกษา ๒) งานการศึกษา ศาสนาและวัฒนธรรม  จากการวิเคราะห์ประเมินผลตามองค์ประกอบของมาตรฐานการควบคุมภายใน ตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ.๒๕๔๔ พบความเสี่ยงในภารกิจ ๑ งาน ซึ่งได้จัดทำแผนปรับปรุงแล้ว คือ ๑)งานบริหารการศึกษา (กิจกรรมงานการศึกษางานศูนย์พัฒนาเด็กเล็ก) (กิจกรรมการป้องกันควบคุมการระบาดโรคมือเท้า ปาก ของศูนย์พัฒนาเด็กเล็กตำบลบ้านทาม) (กิจกรรมส่งเสริมการจัดการศึกษา) |
| **องค์ประกอบการควบคุมภายใน**  **(๑)** | **ผลการประเมิน/ ข้อสรุป**  **(๒)** |
| **๒. การประเมินความเสี่ยง**  **(๒.๑) กิจกรรมงานการศึกษางานศูนย์พัฒนาเด็กเล็ก**มีจุดอ่อน คือ การดำเนินการศูนย์พัฒนาเด็กเล็กยังไม่เป็นไปตามมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น เนื่องจากมาตรฐานที่ ๓ ด้านอาคาร สถานที่ สิ่งแวดล้อมและความปลอดภัย เนื่องจากเป็นอาคารสูง และการพัฒนาบุคลากรยังอยู่ในระหว่างดำเนินการเข้ารับการอบรม  **(๒.๒) กิจกรรมการป้องกันควบคุมการระบาดโรคมือเท้า ปาก ของศูนย์พัฒนาเด็กเล็กตำบลบ้านทาม** มีจุดอ่อน คือ ศูนย์พัฒนาเด็กเล็กอบต.บ้านทาม มีเด็กที่ป่วยจากโรคมือ เท้า ปาก จำนวน ๕ ราย ซึ่งไม่ทราบสาเหตุแหล่งที่มาของโรค อาจมีสาเหตุจากการที่ผู้ปกครองนำเด็กไปในที่ชุมชนสาธารณะ ตลาด สระว่ายน้ำ แล้วป่วยแต่ไม่ได้นำเด็กไปพบแพทย์ และให้มาเรียนตามปกติ ทำให้นักเรียนรายอื่นได้รับเชื้อโรคและเกิดการระบาดที่ศูนย์พัฒนาเด็กเล็ก  **(๒.๓) กิจกรรมส่งเสริมการจัดการศึกษา**  มีจุดอ่อน คือ มีกิจกรรมที่ส่งเสริมการจัดการศึกษาอยู่ในเกณฑ์ค่อนข้างต่ำ การพัฒนาการจัดการศึกษาอาจไม่เพียงพอต่อเด็กปฐมวัย เมื่อตรวจสอบตามแบบประเมินประสิทธิภาพขององค์กรปกครองส่วนท้องถิ่น ซึ่งควรอยู่ในเกณฑ์ที่ดีคือ ๗ ประเภทกิจกรรมขึ้นไป  **๓. กิจกรรมการควบคุม**  **(๓.๑) กิจกรรมงานการศึกษางานศูนย์พัฒนาเด็กเล็ก**  กำหนดกิจกรรมควบคุมดังนี้ ๑. รับบรรจุแต่งตั้ง หรือโอนย้ายพนักงานส่วนตำบลในตำแหน่งนักวิชาการศึกษา ๒. ก่อสร้างศูนย์พัฒนาเด็กเล็กให้แล้วเสร็จ และปรับปรุงภูมิทัศน์ ดูแลรักษาทั้งในและนอกอาคารเรียน |  |
| **องค์ประกอบการควบคุมภายใน**  **(๑)** | **ผลการประเมิน/ ข้อสรุป**  **(๒)** |
| **(๓.๒) กิจกรรมการป้องกันควบคุมการระบาดโรคมือเท้า ปาก ของศูนย์พัฒนาเด็กเล็กตำบลบ้านทาม**  ๑. มีการเฝ้าระวังของครูผู้ดูแลเด็ก ๒.มีการควบคุมและป้องกันการระบาดโรค ๓.มีการให้ข้อมูลกับผู้ปกครองและสอนเด็กในเรื่องการป้องกันและรักษาความสะอาดของร่างกาย ๔.เมื่อพบว่ามีผู้ป่วย มีการรายงานให้ผู้บริหารทราบและดำเนินการปิดศูนย์เพื่อทำความสะอาด ฉีดพ่นน้ำยาฆ่าเชื้อโรค วัสดุอุปกรณ์ เครื่องใช้ ของเล่น รวมทั้งตัวอาคาร และบริเวณศูนย์ฯ  **(๓.๓) กิจกรรมส่งเสริมการจัดการศึกษา**  กำหนดกิจกรรมควบคุมที่มีอยู่ คือ -มีการจัดกิจกรรมด้านการศึกษา ๓-๔ ประเภทกิจกรรม –มีคำสั่งกำหนดงานและหน้าที่ความรับผิดของส่วนการศึกษาฯ โดยมีการปรับปรุงการควบคุม อาทิ จัดตั้งงบประมาณเกี่ยวกับการศึกษาเพิ่มขึ้น และดำเนินการจัดทำโครงการที่เกี่ยวกับการส่งเสริมการศึกษาให้เพิ่มขึ้น  **๔. สารสนเทศและการสื่อสาร**  **(๔.๑) กิจกรรมงานการศึกษางานศูนย์พัฒนาเด็กเล็ก**  -มีการประสานงานของบประมาณจากอำเภอศรีมหาโพธิสร้างศูนย์พัฒนาเด็กเล็ก หมู่ที่ ๕ และมีการประสานงานขอจากกรมส่งเสริมการปกครองท้องถิ่นเพื่อสร้างศูนย์เด็กเล็กเพิ่มเติม -ดำเนินการปรับผู้ดูแลเด็กที่ผ่านการประเมินให้ได้รับบรรจุแต่งตั้งเป็นพนักงานครู ตำแหน่งครูผู้ดูแลเด็ก  **(๔.๒) กิจกรรมการป้องกันควบคุมการระบาดโรคมือเท้า ปาก ของศูนย์พัฒนาเด็กเล็กตำบลบ้านทาม** -จัดการประชุมผู้ปกครองให้ความรู้เรื่องการป้องกัน และสอดส่องดูแลบุตรหลาน การสังเกตอาการผิดปกติของร่างกายสุขภาพ การรักษาความสะอาดของร่างกาย สภาพแวดล้อมการอยู่ในที่ชุมชน -การประชาสัมพันธ์ในเขตพื้นที่ตำบลบ้านทามเรื่องการแพร่ระบาดและการป้องกันของโรคฯ -การประสานงานกับโรงพยาบาล |  |
| **องค์ประกอบการควบคุมภายใน**  **(๑)** | **ผลการประเมิน/ ข้อสรุป**  **(๒)** |
| ส่งเสริมสุขภาพตำบลบ้านทาม เพื่อขอคำแนะนำและร่วมกันตรวจและควบคุมโรคฯ  **(๔.๓) กิจกรรมส่งเสริมการจัดการศึกษา**  -การประสานงานกับหน่วยงานต่างๆ เช่น โรงเรียน วัด โรงพยาบาลส่งเสริมสุขภาพตำบล บริษัทห้างร้านต่างๆ และหมู่บ้าน เพื่อให้มีส่วนร่วมในการทำกิจกรรม –จัดประชุมผู้ปกครองในการจัดกิจกรรมเพื่อให้ทราบและเข้าใจในการจัดกิจกรรม  **๕. การติดตามประเมินผล**  **(๕.๑) กิจกรรมงานการศึกษางานศูนย์พัฒนาเด็กเล็ก** มีการดำเนินการควบคุมในระดับหนึ่ง และยังอยู่ในระหว่างดำเนินการ โดยมีการติดตามประเมินผลอย่างต่อเนื่อง  ๑. รับบรรจุแต่งตั้ง หรือโอนย้ายพนักงานส่วนตำบลในตำแหน่งนักวิชาการศึกษา ๒. ได้รับงบประมาณในการก่อสร้างศูนย์พัฒนาเด็กเล็ก ซึ่งอยู่ในระหว่างก่อสร้างให้แล้วเสร็จ และปรับปรุงภูมิทัศน์ ดูแลรักษาทั้งในและนอกอาคารเรียน ๓. อยู่ในช่วงดำเนินการปรับตำแหน่งผู้ดูแลเด็ก ให้ได้รับบรรจุแต่งตั้งเป็นพนักงานครู  **(๕.๒) กิจกรรมการป้องกันควบคุมการระบาดโรคมือเท้า ปาก ของศูนย์พัฒนาเด็กเล็กตำบลบ้านทาม** มีการควบคุมที่เพียงพอบรรลุวัตถุประสงค์ โดยมี ๑.การเฝ้าระวัง เช่น ครูตรวจคัดกรองเด็กทุกวัน, แยกเด็กเมื่อพบว่ามีไข้สูงแจ้งผู้ปกครองให้นำไปพบแพทย์, ประสานกับผู้ปกครองเมื่อเริ่มมีการระบาดในพื้นที่ใกล้เคียง,หากพบว่าเด็กหยุดเรียนโดยไม่ทราบสาเหตุ ครูต้องติดต่อผู้ปกครองเพื่อหาสาเหตุซึ่งอาจเป็นฯ ๒.มีการควบคุมและป้องกัน เช่น เผยแพร่ให้คำแนะนำความรู้เรื่องโรคฯ แก่ผู้ปกครองและเด็ก, ดูแลสุขลักษณะของสถานที่ อุปกรณ์เครื่องใช้ การกำจัดสิ่งปฏิกูล, อ่างล้างมือและส้มถูกสุขลักษณะ |  |
| **องค์ประกอบการควบคุมภายใน**  **(๑)** | **ผลการประเมิน/ ข้อสรุป**  **(๒)** |
| **(๕.๓) กิจกรรมส่งเสริมการจัดการศึกษา**  มีการควบคุมที่เพียงพอบรรลุวัตถุประสงค์ โดยในข้อบัญญัติมีการตั้งงบประมาณรายจ่ายฯเกี่ยวกับแผนงานการศึกษา งานศึกษาไม่กำหนดระดับ เกี่ยวกับโครงการส่งเสริมการเรียนรู้ต่างๆ ,แผนงานการศาสนาวัฒนธรรมและนันทนาการ งานกีฬาและนันทนาการ และทางศูนย์พัฒนาเด็กเล็กได้มีการจัดกิจกรรมเพื่อส่งเสริมการจัดการศึกษาเพิ่มมากขึ้นไม่น้อยกว่า ๗ ประเภทกิจกรรมต่อปี |  |

**สรุปผลการประเมิน**

ส่วนการศึกษา ศาสนา และวัฒนธรรม องค์การบริหารส่วนตำบลบ้านทามมีโครงสร้างการควบคุมภายในครบ ๕ องค์ประกอบ มีประสิทธิผลและเพียงพอ ที่จะทำให้การปฏิบัติงานประสบผลสำเร็จตามวัตถุประสงค์

อย่างไรก็ตามมีบางกิจกรรมที่ต้องปรับปรุงกระบวนการควบคุมเพื่อให้การปฏิบัติงานมีประสิทธิภาพและประสิทธิผลยิ่งขึ้น จึงได้กำหนดวิธีการและแผนการปรับปรุงการควบคุมภายในที่เหมาะสมไว้แล้ว

**ชื่อผู้รายงาน**

( นางอนงค์นาถ แก้วแก่น )

**ตำแหน่ง**  ผู้อำนวยการกองคลัง รก.ปลัด อบต.บ้านทาม

**วันที่** ๑๕ **เดือน** สิงหาคม **พ.ศ.** ๒๕60